# Matthew McConaughey

Miranduléś

|  |
| --- |
|
C'l artìcul chè 'l è scrit in
Miranduléś  |

**Matthew David McConaughey** (Uvalde, 4 ad Nuvémbar dal 1969, a s lèś [ˈmæθjuː ˈdeɪvɪd məˈkɒnəheɪ] in Ingléś), cgnusû méj cuma *Matthew McConaughey*, 'l è 'n atōr americàṅ, vinsidōr dal Prèmi Òscar dal 2014 p'r al film Dallas Buyers Club.

## Biugrafìa

Un riśulèṅ 'd un McConaughey risulèṅ
Fiōl dn'insgnànta texàna e 'd un śugadōr ad fùtbal americàṅ, *McConaughey* al crés a Longview in Tèxas. Dòp avér ciapâ 'l diplòma, in dal 1988 al fà sù 'l valìś p'r andàr a star par 'n an in Austràglia in du 'l s adàta anc a far di mistēr da pôc cuma lavàr śò i piàt e 'l stramnadōr 'd aldàm e 'd sis.

Turnâ in di Stat Unî al s iscrìv a l'università 'd Austin par studiàr léǵ ma pò al capìs ch'a gh piàś da piò al mónd dal cìnema e al taca a tōr dal lesiòṅ ad recitasiòṅ e ad senegiadùra.

Al sò primi parti i riv'n in dal 1993 cun la cumèdia La vita è un sogno. In dal 1994 al gira al film ad scarésa Non aprite quella porta IV insém a la Renée Zellweger, séguit dal film Non aprite quella porta dal 1974 ad Tobe Hooper méntar 'l an dòp l'è la vòlta 'd A proposito di donne. In dal 1997 al gira dū di sò film più impurtànt, Contact ad Robert Zemeckis e Amistad ad Steven Spielberg. In dal 1998 'l è al prutagunìsta 'd EdTV.

La sò caréra la taca a crésar dimóndi c'n i film U-571 e Prima o poi mi sposo, na cumèdia cun la Jennifer Lopez. Bill Paxton al vōl la sò ghigna in dal 2001 par far al masadōr seriàł „Maṅ ad Dio“ in Frailty - Nessuno è al sicuro.

In dal 2005 al lavóra cun Al Pacino in Rischio a due pò l'è 'l tùran dla cumèdia A casa con i suoi cun la Sarah Jessica Parker, arfacimènt dla pelìcula francéśa Tanguy. In dal 2009 al gira n'atra cumèdia 'd caséta, La rivolta delle ex.

In dal 2014 *McConaughey* al vins al Prèmi Òscar cuma atōr prutagunìsta p'r al film d'l an prima Dallas Buyers Club in dua al fà al cowboy malâ 'd AIDS. I èṅ i an più impurtànt par la sò caréra parchè al lavóra anc par Steven Soderbergh (Magic Mike, 2012), par Martin Scorsese (The Wolf of Wall Street, 2013), par Christopher Nolan (Interstellar, 2014) e par Gus Van Sant (The Sea of Trees, 2015). Al 17 ad Nuvémbar dal 2014 *McConaughey* al gh'à 'l unōr 'd avér-ag na stéla a sò nóm in dla Hollywood Walk of Fame, la nùmar 2534, durànt na serimògna insém a la sò famìja e a di sò culéga.

### Vita Privàda

In dal 1999 'l è stâ arestâ parchè al gh'iva dla marijuana sèg e al s éra arvultâ a i pulisiòt ch'i éran vgnû subìt dòp ch'i sò vśèṅ 'd cà i s éran lamintâ parché insém a 'l sò amìg Cole Hauser par tuta la nòt al stusàva sunànd tut nûd di bóngo.

'L è stâ 'l muróś par dimóndi an dl'atōra Sandra Bullock e pò dl'Ashley Judd, dla Salli Richardson e dla Penélope Cruz. In séguit al s è spuśâ in dal 2012 cun la mudèla braśigliàna Camila Alves ch'la gh'à dâ tri putèṅ.

## Filmugrafìa

McConaughey tòlt śò in dal 2008
Matthew a Cannes in dal 2015
* 1993 - Fantasma per amore (*My Boyfriend's Back*), regìa ad Bob Balaban
* 1993 - La vita è un sogno (*Dazed and Confused*), regìa ad Richard Linklater
* 1994 - Angels (*Angels in the Outfield*), regìa ad William Dear
* 1994 - Non aprite quella porta IV (*The Return of the Texas Chainsaw Massacre*), regìa ad Kim Henkel
* 1995 - A proposito di donne (*Boys on the Side*) regìa 'd Herbert Ross
* 1995 - Submission, regìa ad Benicio Del Toro - curtumetràǵ
* 1995 - Judgement, regìa ad David Winkler - curtumetràǵ
* 1995 - Ultimo appello (*Glory Daze*), regìa ad Rich Wilkes
* 1996 - Stella solitaria (*Lone Star*), regìa ad John Sayles
* 1996 - Il momento di uccidere (*A Time to Kill*), regìa ad Joel Schumacher
* 1996 - Per amore di Vera (*Larger than Life*), regìa 'd Howard Franklin
* 1997 - Scorpion Spring, regìa ad Brian Cox
* 1997 - Contact, regìa ad Robert Zemeckis
* 1997 - Amistad, regìa ad Steven Spielberg
* 1998 - Newton Boys (*The Newton Boys*), regìa ad Richard Linklater
* 1998 - Making Sandwiches, regìa dla Sandra Bullock - curtumetràǵ
* 1998 - The Rebel, regìa ad Matthew McConaughey - curtumetràǵ
* 1998 - EdTV, regìa ad Ron Howard
* 2000 - U-571, regìa ad Jonathan Mostow
* 2001 - Prima o poi mi sposo (*The Wedding Planner*), regìa 'd Adam Shankman
* 2001 - Tredici variazioni sul tema (*Thirteen Conversations About One Thing*), regìa dla Jill Sprecher
* 2001 - Frailty - Nessuno è al sicuro (*Frailty*), regìa ad Bill Paxton
* 2002 - Il regno del fuoco (*Reign of Fire*), regìa ad Rob Bowman
* 2003 - Come farsi lasciare in 10 giorni (*How to Lose a Guy in 10 Days*), regìa ad Donald Petrie
* 2003 - Tiptoes, regìa ad Matthew Bright
* 2003 - Scatto mortale - Paparazzi (*Paparazzi*), regìa ad Paul Abascal - cameo
* 2005 - Sahara, regìa ad Breck Eisner
* 2005 - Rischio a due (*Two for the Money*), regìa ad D. J. Caruso
* 2006 - A casa con i suoi (*Failure to Launch*), regìa ad Tom Dey
* 2007 - We Are Marshall, regìa ad McG
* 2008 - Tutti pazzi per l'oro (*Fool's Gold*), regìa 'd Andy Tennant
* 2008 - Tropic Thunder, regìa ad Ben Stiller
* 2008 - Surfer, Dude, regìa ad S.R. Bindler
* 2009 - La rivolta delle ex (*The Ghosts of Girlfriends Past*), regìa ad Mark Waters
* 2011 - The Lincoln Lawyer, regìa ad Brad Furman
* 2011 - Killer Joe, regìa ad William Friedkin
* 2011 - Bernie, regìa ad Richard Linklater
* 2012 - Magic Mike, regìa ad Steven Soderbergh
* 2012 - The Paperboy, regìa ad Lee Daniels
* 2012 - Mud, regìa ad Jeff Nichols
* 2013 - Dallas Buyers Club, regìa ad Jean-Marc Vallée
* 2013 - The Wolf of Wall Street, regìa ad Martin Scorsese
* 2014 - Interstellar, regìa ad Christopher Nolan
* 2015 - The Sea of Trees, regìa ad Gus Van Sant

## Culegamènt estéran

* (EN) Al sò sit ufisiàł
* (IT) Filmugrafìa su *IMDb*

## Àtar prugèt

Template:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikimedia Commons** contiene file multimediali su **Matthew McConaughey**